Capra

Se'n diz bucardos () d'un conchunto d'especies de mamiferos herbivoros d'a familia d'es bovidos, subfamilia d'es caprins, y d'ixa traza parients salvaches d'a craba domestica. En cheneral, ista palabra fa referencia enta as especies es masclos d'as cuals tienen cuernos grans y destacables, y también una estructura corporal robusta. Animals d'estructuras mes gracils poderían ser clamatos crabas simplament.

Bucardo ye, en orichen, una palabra peyorativa (con sufixo -ardoKUHN, Alwin: El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6 pp 217-218.), ta ixes animals, significando cosa como "mals bucos" u "bucoz", en contraposición ent'es bucos d'a craba domestica (Capra aegagrus hircus).

En es Pireneus i heba habito una subspecie d'o bucardo iberico, concretament a Capra pyrenaica pyrenaica, que heba vivito dende Chirona enta Navarra y per ixo en contacto con es territorios de fabla aragonesa. Alavez, cuan ixe animal estiore agosant-se en o cillo de la extinción, a fins d'o sieglo XX, es medios de comunicación espanyols emprenciparon a fer marchar a palabra aragonesa bucardo ta designar ixa subspecie en concreto, fendo que muta chent arredol d'o país se penseba que yera o nombre común exclusivament ta clamar-ne d'ixe animal. Ista situación ha plegato a desplazar o significato regular d'a palabra incluso en l'aragonés, a on "bucardo" ye, per propio, cualsiquier craba salvachina d'ixas caracteristicas descritas. Ye fácil que en tiempos d'antis, también se'n decís bucardos d'as bestias cabrunas d'altras montanyas d'Aragón, como en as sierras de Teruel, a on encara huei en bi ha y que no están pas de la variedat pirenenca extinta. Por textos notarials de l'aria de Castellot se sape que a la subspecie Capra pyrenaica hispanica, que se cazaba a sobén, li diciban Craba salvachina encara en o sieglo XV.

Es cheneros y especies que poderían ser clamatos bucardos son:
 Chenero Ammotragus:
 Ammotragus lervia
 Chenero Capra:
 Capra aegagrus
 C. a. aegagrus
 C. a. blythi
 C. a. chialtanensis
 C. a. creticus
 C. a. hircus (a craba domestica)
 C. a. turcmenica
 Capra caucasica
 Capra cylindricornis
 Capra falconeri
 C. f. heptnerni
 C. f. chialtanensis
 C. f. megaceros
 C. f. jerdoni
 Capra ibex
 Capra nubiana
 Capra pyrenaica
 C. p. hispanica
 C. p. lusitanica
 C. p. pyrenaica
 C. p. victoriae
 Capra sibirica
 C. s. alaiana
 C. s. hagenbecki
 C. s. hemalayanus
 C. s. sakeen
 C. s. sibirica
 Capra walie
 Chenero Hemitragus:
 Hemitragus jemlahicus
 Chenero Pseudois
 Pseudois nayaur
 Pseudois schaeferi

 Referencias 

Categoría:Caprinae